2001/872/EY: Komission päätös, tehty 7 päivänä joulukuuta 2001, Yhdistyneen kuningaskunnan ja Irlannin esittämien ohjelmien hyväksymisestä kalojen poistamiseksi lohen tarttuvan anemian (ISA-taudin) saastuttamista viljelylaitoksista sekä päätöksen 2001/494/EY kumoamisesta (ETA:n kannalta merkityksellinen teksti) (tiedoksiannettu numerolla K(2001) 3938)



Virallinen lehti nro L 325 , 08/12/2001 s. 0033 - 0033



Komission päätös, tehty 7 päivänä joulukuuta 2001, Yhdistyneen kuningaskunnan ja Irlannin esittämien ohjelmien hyväksymisestä kalojen poistamiseksi lohen tarttuvan anemian (ISA-taudin) saastuttamista viljelylaitoksista sekä päätöksen 2001/494/EY kumoamisesta (tiedoksiannettu numerolla K(2001) 3938) (Ainoastaan englanninkielinen teksti on todistusvoimainen) (ETA:n kannalta merkityksellinen teksti) (2001/872/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön vähimmäistoimenpiteistä tiettyjen kalatautien torjumiseksi 24 päivänä kesäkuuta 1993 annetun neuvoston direktiivin 93/53/ETY(1), sellaisena kuin se on viimeksi komission päätöksellä 2001/288/EY(2), ja erityisesti sen 6 artiklan, sekä katsoo seuraavaa: (1) Direktiivin 93/53/ETY 6 artiklan a alakohdan ensimmäisessä luetelmakohdassa säädetään, että lohen tarttuvan anemian (ISA-taudin) ilmetessä kaikki tartunnan saastuttamassa viljelylaitoksessa olevat kalat on poistettava viranomaisten laatiman ja komission hyväksymän ohjelman mukaisesti. (2) Saadun kokemuksen perusteella kalat on tietyissä olosuhteissa mahdollista poistaa viljelylaitoksesta pidemmän ajan kuluessa haittaamatta taudin hävittämispyrkimyksiä. (3) Komission päätöksellä 2001/494/EY(3) hyväksyttiin poistamisohjelma, jota sovelletaan, jos ISA-tautia todetaan Englannissa, Skotlannissa ja Walesissa. (4) Yhdistynyt kuningaskunta on esittänyt poistamisohjelman, jota sovelletaan, jos ISA-tautia todetaan Pohjois-Irlannissa. (5) Irlanti on esittänyt poistamisohjelman, jota sovelletaan, jos ISA-tautia todetaan Irlannissa. (6) Komissio ja jäsenvaltiot ovat tutkineet Yhdistyneen kuningaskunnan ja Irlannin esittämät ohjelmat nykyisten tieteellisten ja teknisten tietojen perusteella. (7) Pohjois-Irlantia ja Irlantia koskevassa poistamisohjelmassa kuvatut taudintorjuntatoimenpiteet ovat täysin samat kuin Englantia, Skotlantia ja Walesia varten hyväksytyssä ohjelmassa. (8) Kaloja poistettaessa on pyrittävä hävittämään tauti saastuneista viljelylaitoksista ja estämään sen leviäminen muihin viljelylaitoksiin ja taudille alttiisiin luonnonkantoihin. (9) Kalojen poistamisen on perustuttava taudin leviämisen tapauskohtaiseen riskianalyysiin tautiesiintymän vakavuus ja muut riskiin vaikuttavat olosuhteet mukaan luettuina, ja siinä on otettava huomioon nykyinen käytännön kokemus ja tieteellinen tieto. (10) Ohjelmien tarkastelu on osoittanut, että ohjelmat täyttävät tällaiselle ohjelmalle asetetut vaatimukset, ja siksi ne olisi hyväksyttävä. (11) Selkeyden vuoksi Yhdistyneen kuningaskunnan ja Irlannin esittämät ohjelmat on aiheellista hyväksyä yhdessä päätöksessä. Tämän vuoksi päätös 2001/494/EY olisi kumottava. (12) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Yhdistyneen kuningaskunnan ja Irlannin esittämät ohjelmat kalojen poistamiseksi niiden alueella sijaitsevista lohen tarttuvan anemian (ISA-taudin) saastuttamista viljelylaitoksista. 2 artikla Kumotaan päätös 2001/494/EY. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä joulukuuta 2001. Komission puolesta David Byrne Komission jäsen (1) EYVL L 175, 19.7.1993, s. 23. (2) EYVL L 99, 10.4.2001, s. 11. (3) EYVL L 180, 3.7.2001, s. 34.